Γεγονότα Μαΐου 2016

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Μάιο του 2016, συνοδευόμενα από τις πηγές μέσω των οποίων μεταδόθηκαν. 

## 1 Μαΐου
;Πόλεμος και επιθέσεις
*Σε δύο βομβιστικές επιθέσεις με παγιδευμένα οχήματα στην πόλη Σαμάουα του Ιράκ, σκοτώνονται 32 άτομα και άλλα 75 τραυματίζονται. Την ευθύνη για την επίθεση αναλαμβάνει το ΙΚΙΛ. (Reuters)
*Ο συριακός στρατός ανακοινώνει ότι εφαρμόζεται εκεχειρία 24 ωρών στις περιοχές γύρω από τη Δαμασκό. (ekriti.gr)

;Διεθνή
*Εορτάζεται η Εργατική Πρωτομαγιά με διαδηλώσεις ανά τον κόσμο. Στη Γαλλία, οι πολίτες εξέφρασαν την αντίθεσή τους για τις αλλαγές στο εργασιακό καθεστώς, ενώ στην Τουρκία σκοτώθηκε ένας διαδηλωτής στην πλατεία Ταξίμ. (in.gr)

;Αθλητισμός
*Στο ποδόσφαιρο, η Adelaide United κερδίζουν το πρώτο τους πρωτάθλημα A-League επικρατώντας των Western Sydney Wanderers με 3–1 στον μεγάλο τελικό στην Αδελαΐδα. (''Daily Telegraph)
*Ο Νίκο Ρόσμπεργκ με Μερσέντες κατακτά τη νίκη και στο γκραν πρι της Φόρμουλα Ένα στο Σότσι. (gazzetta.gr)

## 2 Μαΐου
;Οικονομία
* Το Πουέρτο Ρίκο κηρύσσει χρεοκοπία για 3η φορά στην ιστορία του, καθώς αδυνατεί να αποπληρώσει ένα χρέος από ομόλογα ύψους 422 εκατ. δολαρίων. Ο Κυβερνήτης του Πουέρτο Ρίκο Αλεχάντρο Γκαρσία Παντίγια κάνει λόγο για "ανθρωπιστική κρίση". (CNN)

;Πολιτική και εκλογές
*Ο Πρόεδρος της Βενεζουέλας Νικολάς Μαδούρο με διάταγμα αλλάζει τη ζώνη ώρας στη χώρα, μεταφέροντάς την κατά 30 λεπτά πίσω από UTC−04:30 σε UTC−04:00 με στόχο να εξοικονομηθεί ηλεκτρικό ρεύμα. (''The Guardian'')

;Αθλητισμός
*Η Λέστερ Σίτι κατακτά για πρώτη φορά στην ιστορία της το πρωτάθλημα Αγγλίας έπειτα από την ισοπαλία 2-2 της Τσέλσι και της Τότεναμ. (Sky Sports)
*Στο αμερικανικό μπιλιάρδο, ο Μαρκ Σέλμπι κερδίζει το παγκόσμιο πρωτάθλημα για το 2016. (BBC)

## 3 Μαΐου
;Πόλεμος και επιθέσεις
*Σε επίθεση με ρουκέτα πλήττεται νοσοκομείο στη συριακή πόλη Χαλέπι, με αποτέλεσμα να σκοτωθούν 3 άμαχοι. Η επίθεση ήταν μέρος ενός ευρύτερου βομβαρδισμού, που είχε ως αποτέλεσμα να σκοτωθούν άλλα 19 άτομα. (''Al Jazeera'')

;Τέχνες και πολιτισμός
*Αμερικανοί ισχυρίζονται ότι ανακάλυψαν τα λείψανα του HMS ''Endeavour'', πλοίου του Τζέιμς Κουκ, το οποίο χρησιμοποίησε στα ταξίδια του προς την Ωκεανία μεταξύ 1768 και 1771. (AFP via ABC News Australia)
*Η φυλακισμένη δημοσιογράφος από το Αζερμπαϊτζάν Χαντίγια Ισμαήλοβα ανακοινώνεται ως η νικήτρια του βραβείου για την ελευθερία του Τύπου ΟΥΝΕΣΚΟ/Γκιγέρμο Κάνο για το 2016. (Radio Free Europe/Radio Liberty)

;Αθλητισμός
*Το Κόσοβο γίνεται το 55ο μέλος της UEFA, έπειτα από μυστική ψηφοφορία στη διάρκεια του 40ού τακτικού συνεδρίου της ομοσπονδίας στη Βουδαπέστη.(AP μέσω The Republic)

## 4 Μαΐου
;Πόλεμος και επιθέσεις
* Ένοπλοι προσκείμενοι στις Ενωμένες Δημοκρατικές Δυνάμεις (ADF) με τη χρήση ματσετών σκοτώνουν τουλάχιστον 16 αμάχους στην Λαϊκή Δημοκρατία του Κονγκό. (FOX News) (Leadership)
;Πολιτική και εκλογές
*Το Νεπαλέζικο Μαοϊκό Κόμμα δηλώνει ότι θα αποσύρει την υποστήριξή του από τον πρωθυπουργό του Νεπάλ Χάτζα Πρασάντ Όλι και θα προβεί στο σχηματισμό μιας νέας κυβέρνησης στο Νεπάλ. (Reuters)

## 5 Μαΐου
;Πόλεμος και επιθέσεις
*Σε αεροπορικές επιθέσεις που πλήττουν καταυλισμό προσφύγων στα σύνορα της Τουρκίας με τη Συρία, σκοτώνονται 28 άτομα, ανάμεσα στα οποία και αρκετά γυναικόπαιδα.(Reuters) (BBC)

;Δυστυχήματα
*Τουλάχιστον 12 άτομα σκοτώνονται και άλλα 30 τραυματίζονται έπειτα από βουτιά λεωφορείου σε χαράδρα στην ανατολική επαρχία Σάντα Κρουζ της Βολιβίας.(Agencia EFE)

;Νόμος και έγκλημα
* Με εντολή του ανώτατου εισαγγελέα καθαιρείται ο πρόεδρος της Βουλής των Αντιπροσώπων της Βραζιλίας, Εντουάρντο Κούνια για παρακώλυση της έρευνας αναφορικά με τι σκάνδαλο διαφθοράς της Petrobras. (Reuters) (Globo)

;Πολιτική και εκλογές
*Στην Τουρκία ο πρωθυπουργός Αχμέτ Νταβούτογλου ανακοινώνει την παραίτησή του αρχομένης από 22 Μαΐου. (''The New York Times'') (''The Guardian'')

;Πολιτική και εκλογές
*Στο Ηνωμένο Βασίλειο διεξάγονται εκλογές για διάφορες κυβερνητικές θέσεις, συμπεριλαμβανομένης εκείνης του δημάρχου του Λονδίνου. (''The Daily Telegraph'')

## 6 Μαΐου
;Πόλεμος και επιθέσεις
*Καθώς συνεχίζεται η επίθεση στο Χαλέπι, σκοτώνονται 72 άτομα συγκρούσεις ανάμεσα στο Μέτωπο Αλ Νάσρα και στις συριακές κυβερνητικές δυνάμεις στο Χαν Τουμάν στα νότια της πόλης. (i24 News) (VOA News)

;Πολιτική και εκλογές
*Το κυβερνών κόμμα της Βόρειας Κορέας Κόμμα των Εργατών της Κορέας διεξάγει το 7ο του συνέδριο, για πρώτη φορά εδώ και 40 χρόνια. (BBC)
*Δήμαρχος του Λονδίνου εξελέγη για πρώτη φορά ένας Μουσουλμάνος. Είναι ο Σαντίκ Χαν. (BBC)

## 7 Μαΐου
;Πολιτική και εκλογές
*Γύρω στις 240 χιλιάδες Πολωνών βγαίνουν στους δρόμους της Βαρσοβίας για να διαδηλώσουν κατά της πολωνικής κυβέρνησης.
(''BBC'')

;Αθλητισμός
*Ο ίππος Νίκουιστ κερδίζει το Kentucky Derby για το 2016 σημειώνοντας νέο ρεκόρ νικών, με 8 νίκες σε ισάριθμους αγώνες.(''The Blood-Horse'')

## 8 Μαΐου
;Πόλεμος και επιθέσεις
*Στη διάρκεια βομβαρδισμών του τουρκικού στρατού στη βόρεια Συρία, σκοτώνονται 55 αντάρτες του ΙΚΙΛ σε αντίποινα για τις επιθέσεις με ρουκέτες που έπληξαν την μεθοριακή τουρκική πόλη Κιλίς. (Reuters) (Daily Progress)

;Καταστροφές και δυστυχήματα
*Ο αριθμός των νεκρών από την κατάρρευση κτηρίου στο Ναϊρόμπι της Κένυας στις 29 Απριλίου έφτασε τους 49.(naftemporiki.gr) 
*Τουλάχιστον 73 άνθρωποι σκοτώνονται από τη σύγκρουση δύο λεωφορείων με βυτιοφόρο καυσίμων στην Επαρχία Γκαζνί του Αφγανιστάν. (BBC) (USA Today)

;Πολιτική και εκλογές
* Αυστραλιανές ομοσπονδιακές εκλογές 2016
** Ο πρωθυπουργός της Αυστραλίας Μάλκολμ Τέρνμπουλ προκηρύσσει ιστορικές διπλές εκλογές με αμφότερα τα σώματα του κοινοβουλίου να διαλύονται και οι εκλογές να ορίζονται για τις 2 Ιουλίου. (ABC News)
;Αθλητισμός
*Στο Ράλι Ακρόπολις, νικητής αναδεικνύεται ο Λετονός Ραλφ Σιρμάσις, ο οποίος σε ηλικία 21 ετών, γίνεται ο νεότερος σε ηλικία νικητής του εν λόγω ράλι.(Sport 24)

## 9 Μαΐου
;Πολιτική και εκλογές
*Η Βουλή των Ελλήνων ψηφίζει (με 153 υπέρ) το νέο φορολογικό και ασφαλιστικό νομοσχέδιο, παρά τις διαδηλώσεις διαμαρτυρίας. Ανάμεσα στα άλλα μέτρα, αυξάνεται ο ΦΠΑ από το 23 στο 24%. (iefimerida.gr)
*Γενικές εκλογές στις Φιλιππίνες 2016
**Διεξάγονται προεδρικές εκλογές στις Φιλιππίνες και πρόεδρος εκλέγεται από τον πρώτο γύρο ο δήμαρχος της Νταβάο, Ροντρίγκο Ντουτέρτε.(CNN), (AP) 
*[Ο Καγκελάριος της Αυστρίας Βέρνερ Φάιμαν παραιτείται έπειτα από 7,5 χρόνια διακυβέρνησης. (''USA Today'')
* Ο Κιμ Γιονγκ Ουν αποκτά τον τίτλο πρόεδρος του Κόμματος Εργατών της Βορείου Κορέας σε συνέδριο του κόμματος, το πρώτο έπειτα από 36 χρόνια. (in.gr)

;Πόλεμος και επιθέσεις
** Το Πεντάγωνο ανακοινώνει το θάνατο του ηγέτη του ΙΚΙΛ Αμπού Γουαχίμπ και 3 άλλων ισλαμιστών σε αεροπορική επίθεση στην πόλη Ρούτμπα του Ιράκ. (FOX News) (Reuters)
**Σε βομβιστική επίθεση με αυτοκίνητο-βόμβα σκοτώνονται το λιγότερο 50 άτομα και 54 τραυματίζονται στην πόλη Μπακούμπα του ανατολικού Ιράκ. (AAP μέσω News Limited) 

;Οικονομία
*Panama Papers
**Τα Panama Papers δημοσιοποιούνται στο Διαδίκτυο στον δημοσιογραφικό ιστότοπο του International Consortium of Investigative Journalists. (BBC)

;Επιστήμη
* Συμβαίνει η Διάβαση του Ερμή, ορατή σε Αφρική, Αμερική, Ευρώπη και από το μεγαλύτερο μέρος της Ασίας. (BBC), (Daily Mail), (New York Times)

;Αθλητισμός
*Ο πρόεδρος της ΟΥΕΦΑ Μισέλ Πλατινί παραιτείται έπειτα από την επικύρωση του τετράχρονου αποκλεισμού του. (''USA Today'')

## 10 Μαΐου
;Νόμος και έγκλημα
*Ένα άτομο σκοτώνεται και αρκετά άλλα τραυματίζονται σε επίθεση με μαχαίρι που σημειώνεται στο σταθμό Γκράφινγκ του Μονάχου στη Γερμανία. Ένα άτομο συλλαμβάνεται για την επίθεση. (NBC News) (Sky News)

;Δυστυχήματα
* Τουλάχιστον 50 άτομα πεθαίνουν σε πλημμύρες και κατολισθήσεις που προκλήθηκαν από καταρρακτώδεις βροχές στην Αιθιοπία.(FOX News)

## 11 Μαΐου
;Πόλεμος και επιθέσεις
*Εμφύλιος πόλεμος στο Ιράκ
**Τουλάχιστον 64 άνθρωποι σκοτώνονται και άλλοι 87 τραυματίζονται σε βομβιστική επίθεση που σημειώνεται σε αγορά στη Βαγδάτη του Ιράκ. Το ΙΚΙΛ αναλαμβάνει την ευθύνη. (CNN) (NY Times)
** Το ΙΚΙΛ θάβει ζωντανούς 45 δικούς του μαχητές στην Κουαράγια, επειδή λιποτάκτησαν σε μάχη.(Mirror) (Armen Press)

;Τέχνες και πολιτισμός
*Τμήμα από τον αρχαιότερο πέλεκυ με λαβή, που χρονολογείται μεταξύ 45.000 και 49.000 ετών, ανακαλύπτεται στην περιοχή Κίμπερλι της Δυτικής Αυστραλίας. (ABC News Australia)

;Νόμος και έγκλημα
*Ο επικεφαλής του μεγαλύτερου ισλαμικού κόμματος στο Μπανγκλαντές, Τζαμαάτ ε Ισλαμί Μπανγκλαντές, Μοτιούν Ραχμάν Νιζαμί, εκτελείται ως ύποπτος για γενοκτονία και εγκλήματα πολέμου κατά τον πόλεμο της ανεξαρτησίας από το Πακιστάν το 1971. (AP via ''The Washington Post'')  (Vice News)  (''The New York Times'')

;Πολιτική και εκλογές
*Το Κοινοβούλιο της Ιταλίας εγκρίνει οριστικά τη νομοθεσία που νομιμοποιεί τις ενώσεις μεταξύ ομοφύλων ζευγαριών. (''The New York Times'')
*Συλλαμβάνεται στην Καμπάλα ο ηγέτης της αντιπολίτευσης στην Ουγκάντα, Κίζα Μπεσίγκιε στη διάρκεια ομιλίας του ενώπιον πλήθους υποστηρικτών μία ημέρα πριν την ορκωμοσία του επανεκλεγέντος προέδρου Γιουέρι Καγκούτα Μουσέβενι. (''The New York Times'') (Global Voices)

## 12 Μαΐου
;Πολιτική και εκλογές
*Η Γερουσία της Βραζιλίας ψηφίζει (55-22) να ξεκινήσει τη διαδικασία καθαίρεσης της προέδρου Ντίλμα Ρούσεφ. Τα καθήκοντά της αναστέλλονται ως την έκβαση της δίκης. (BBC)
*Απορρίπτεται από την Εθνοσυνέλευση της Γαλλίας η πρόταση δυσπιστίας εναντίον της κυβέρνησης του πρωθυπουργού Μανουέλ Βαλλς, εξαιτίας της επιβολής με διάταγμα των εργασιακών μεταρρυθμίσεων, που διευκολύνουν τόσο τις προσλήψεις όσο και τις απολύσεις.(in.gr)

;Επιστήμη
*Υπεραιωνόβιοι:
**Μια γυναίκα ηλικίας 120 ετών βρίσκεται εν ζωή στο ομοσπονδιακό υποκείμενο Αστραχάν της Ρωσίας και είναι πιθανώς το γηραιότερο πρόσωπο στον κόσμο. Ωστόσο, το έτος γέννησής της δεν είναι διεθνώς επιβεβαιωμένο από επίσημα έγγραφα. Κατά συνέπεια, γηραιότερο πρόσωπο στον κόσμο παραμένει η Ιταλίδα Έμα Μοράνο.(TASS) 
**Το γηραιότερο πρόσωπο στον κόσμο, η Αμερικανίδα Σουζάνα Μούσατ Τζόουνς, πεθαίνει σε ηλικία 116 ετών. (Wave 3)

## 13 Μαΐου
;Πόλεμος και επιθέσεις
* Σε άλλη μία επίθεση του ΙΚΙΛ (για την οποία ανέλαβε την ευθύνη) τρεις ένοπλοι ανοίγουν πυρ εναντίον υποστηρικτών της Ρεάλ Μαδρίτης σε καφετέρια στην πόλη Σαμάρα του βορείου Ιράκ, σκοτώνοντας τουλάχιστον 14 και τραυματίζοντας 25. (ABC News) (Reuters), (''Irish Independent'')

;Πολιτική και εκλογές
* Στη Βραζιλία ο αντιπρόεδρος Μιτσέλ Τεμέρ αναλαμβάνει προεδρικά καθήκοντα, έπειτα από την καθαίρεση της προέδρου Ντίλμα Ρούσεφ. (Huffington Post) (NBC News)

;Αθλητισμός
*Η Φατμά Σαμούρα, αξιωματούχος των Ηνωμένων Εθνών από τη Σενεγάλη, διορίζεται γενική γραμματέας της ΦΙΦΑ. Είναι η πρώτη γυναίκα στην ιστορία της ομοσπονδίας που αναλαμβάνει το εν λόγω αξίωμα και το πρώτο πρόσωπο εκτός Ευρώπης. (AP μέσω ''Daily Msil'')
*Το Κόσοβο και το Γιβραλτάρ εκλέγονται ως νέα μέλη της ΦΙΦΑ. (BBC)

## 14 Μαΐου
;Πολιτισμός
*Διαγωνισμός Τραγουδιού Eurovision 2016
**Η τραγουδίστρια Τζαμάλα από την Ουκρανία, ερμηνεύοντας το τραγούδι "1944", κερδίζει τον διαγωνισμό τραγουδιού της Eurovision που ολοκληρώνεται με τη διεξαγωγή του τελικού στη Στοκχόλμη. (BBC)

;Δυστυχήματα και καταστροφές
*Περισσότερα από 50 άτομα σκοτώνονται από κεραυνούς που έπληξαν το Μπανγκλαντές κατά το τελευταίο διήμερο. (BBC)
*Σε δυστύχημα με λεωφορείο στα βόρεια της πόλης Λαρέντο του Τέξας των ΗΠΑ, σκοτώνονται 8 άτομα και άλλα 44 τραυματίζονται. (AP)

;Πολιτική και εκλογές
*Ο Πρόεδρος της Βενεζουέλας Νικολάς Μαδούρο διατάζει την κατάληψη των εργοστασίων που έχουν σταματήσει την παραγωγή και τη φυλάκιση των ιδιοκτητών τους, στο πλαίσιο πανεθνικής κατάστασης συναγερμού. (BBC)

;Αθλητισμός
*Ποδόσφαιρο
**Στο ποδόσφαιρο συλλόγων, η Μπαρτσελόνα κατακτά το πρωτάθλημα ποδοσφαίρου των αντρών για 24η φορά. (''Sports Illustrated'')
**Η Άρσεναλ νικά την Τσέλσι 1-0 και κατακτά το 14ο της Κύπελλο Αγγλίας γυναικών. (Eurosport)

## 15 Μαΐου
;Δυστυχήματα και καταστροφές
*Φορτηγό συγκρούεται με μηχανοκίνητο ρίκσοου στην επαρχία Αντιλαμπάντ του κρατιδίου Τελανγκάνα της Ινδίας, με αποτέλεσμα να σκοτωθούν 16 άτομα. (AP μέσω ''Washington Post'') 

;Πολιτική και εκλογές
*Γενικές εκλογές στη Δομινικανή Δημοκρατία 2016
**Στις κάλπες για τις γενικές εκλογές (πρόεδρος, βουλή, γερουσία και για πρώτη φορά τοπικά συμβούλια) προσέρχονται οι πολίτες στη Δομινικανή Δημοκρατία. (AP)

;Αθλητισμός
*Ο Μαξ Βερστάπεν γίνεται σε ηλικία 18 ετών ο πρώτος Ολλανδός και ο νεότερος σε ηλικία νικητής ενός αγώνα στη Φόρμουλα Ένα, έπειτα από τη νίκη του στο γκραν πρι της Ισπανίας. (The Guardian)

## 16 Μαΐου

;Γράμματα και τέχνες
*Η Νοτιοκορεάτισσα συγγραφέας Χαν Κανγκ κερδίζει το Διεθνές βραβείο Μπούκερ για το 2016.(naftemporiki.gr) 
;Οικονομία
*Η φαρμακευτική βιομηχανία Pfizer Inc. ανακοινώνει σχέδια για την αγορά της Anacor αντί του ποσού των 5,2 δις. (Reuters)

;Νόμος και έγκλημα
*Η αστυνομία της Κολομβίας ανακοινώνει την κατάσχεση 8 τόνων κοκαΐνης στο πλαίσιο επιχείρησης. Πρόκειται πιθανόν για την μεγαλύτερη ποσότητα ναρκωτικών που έχει κατασχεθεί ποτέ στην ιστορία της χώρας. (UPI) (BBC) (NBC News)

;Επιστήμη
*Πραγματοποιείται με επιτυχία η πρώτη μεταμόσχευση πέους στη Βοστώνη των ΗΠΑ και η τρίτη στον κόσμο. (USA Today) (BBC)

## 17 Μαΐου
;Πόλεμος και επιθέσεις
*Τουλάχιστον 69 άνθρωποι σκοτώνονται και 230 τραυματίζονται σε σειρά βομβιστικών επιθέσεων με στόχο γειτονιές σιιτικές γειτονιές στην πρωτεύουσα του Ιράκ Βαγδάτη. Για τις επιθέσεις αναλαμβάνει την ευθύνη το ΙΚΙΛ. (NY Times) (Reuters) (Press TV)

;Πολιτική και εκλογές
*Ο σοσιαλδημοκράτης Κρίστιαν Κερν ορκίζεται επίσημα Καγκελάριος της Αυστρίας. (skai.gr) 

## 18 Μαΐου
;Καταστροφές και δυστυχήματα
*Περισσότερα από 150 άτομα εκφράζονται φόβοι ότι πέθαναν έπειτα από δύο κατολισθήσεις που ακολούθησαν σφοδρές βροχοπτώσεις κατά το τελευταίο τριήμερο στην κεντρική Σρι Λάνκα. (Reuters)  (NY Times)
*Ισχυρός σεισμός 6,7 Ρίχτερ πλήττει τον Ισημερινό κοντά στην πόλη Μουίσνε. (AP)

;Διεθνείς σχέσεις
*Λίγες ημέρες πριν την ορκωμοσία της νεοεκλεγείσης προέδρου της Ταϊβάν Τσάι Ινγκ Γουέν, η Κίνα πραγματοποιεί στρατιωτικές ασκήσεις στις ανατολικές ακτές της. (AP μέσω Daily Mail)

## 19 Μαΐου

;Τέχνες και κουλτούρα
* Το Oppenheimer Blue,ένα μεγάλο και σπάνιο μπλε διαμάντι, πωλείται αντί $57,6 εκατ. $ και γίνεται το ακριβότερο κόσμημα που έχει πουληθεί ποτέ σε δημοπρασία. (Reuters) (Swiss Info)

;Δυστυχήματα
* Πτήση 804 της EgyptAir
** Η πτήση 804 της EgyptAir που έκανε το δρομολόγιο Παρίσι - Κάιρο εξαφανίζεται με 56 επιβάτες και 10μελές πλήρωμα. Αργότερα γίνεται γνωστό ότι το αεροσκάφος συνετρίβη νοτιοανατολικά της Καρπάθου. (Reuters) (''The Telegraph'') (''The Guardian'')

;Διεθνείς σχέσεις
*Το Μαυροβούνιο και το NATO υπογράφουν συμφωνία, ανοίγοντας τον δρόμο για μελλοντική ένταξη του βαλκανικού κράτους στον οργανισμό. (Radio Free Europe/Radio Liberty)

;Πολιτική και εκλογές
*Το Κοινοβούλιο της Ουκρανίας, η *[[Verkhovna Rada]]*, αποφασίζει να μετονομαστεί η τρίτη μεγαλύτερη πόλη της χώρας από Ντνιπροπετρόφσκ σε Ντνίπρο. (''Kyiv Post''), (Radio Free Europe)
* Γενικές εκλογές στις Φιλιππίνες 2016
** Το Φιλελεύθερο Κόμμα κερδίζει την πλειοψηφία των εδρών σε Βουλή και Γερουσία. (Xinhua)
*Ο πρωθυπουργός του Ισραήλ Μπενιαμίν Νετανιάχου διορίζει υπουργό Άμυνας τον πρώην υπουργό Εξωτερικών τον Ισραέλ Μπεϊτέινου. (''The Guardian'') (''Israel Hayom'')

;Επιστήμη
* Ανακαλύπτεται στη νότια Γιούτα ένα νέο είδος κερασφόρου δεινόσαυρου, του *[[Machairoceratops|Machairoceratops cronusi]]*, ο οποίος πιστεύεται ότι έζησε πριν από 77 εκατ. χρόνια. (Huffington Post) (FOX News) (''PLOS One'')

## 20 Μαΐου
;Καταστροφές και δυστυχήματα
*Πτήση 804 της EgyptAir
**Ο αιγυπτιακός στρατός αναφέρει ότι βρέθηκαν αποσκευές επιβατών και ένα τμήμα από το αεροσκάφος στη Μεσόγειο 290 χιλιόμετρα βόρεια της Αλεξάνδρειας.(CNN)

;Διεθνείς σχέσεις
*Η ρωσική κυβέρνηση καταδικάζει την πρόσκληση του ΝΑΤΟ προς το Μαυροβούνιο, στη διάρκεια της συνόδου των υπουργών Εξωτερικών στις Βρυξέλλες. (Reuters)

;Νόμος και έγκλημα
*Ένας αξιωματούχος των μυστικών υπηρεσιών των ΗΠΑ πυροβολεί και σκοτώνει έναν ένοπλο δε δρόμο κοντά στον Λευκό Οίκο. (CNN)

;Πολιτική και εκλογές
*Η Τσάι Ινγκ Γουέν ορκίζεται ως η πρώτη γυναίκα πρόεδρος της Ταϊβάν.(BBC)
*Ο Μοσέ Γιαλόν παραιτείται από υπουργός Άμυνας του Ισραήλ.(NY Times) (BBC) (FOX News)

## 21 Μαΐου

;Καταστροφές και δυστυχήματα
*Τουλάχιστον 21 νεκροί και περισσότεροι από 500.000 άστεγοι είναι ο απολογισμός του κυκλώνα Ροάνου που ενέσκηψε στο Μπανγκλαντές. (Reuters) (Al Jazeera), (''The Daily Star'')
* Σε δυστύχημα με λεωφορείο στη Λαϊκή Δημοκρατία του Κονγκό σκοτώνονται 37 άτομα και άλλα 22 τραυματίζονται. (''ABC News'') 
;Υγεία
* Επιδημία του ιού Ζίκα:
** Ο Παγκόσμιος Οργανισμός Υγείας επιβεβαιώνει ότι ο ιός Ζίκα που επεκτάθηκε στο Πράσινο Ακρωτήριο είναι ο ίδιος που έπληξε και την Αμερική. (Daily Mail) (CIDRAP)
;Πολιτική και εκλογές
*Ο στρατός στη Βενεζουέλα διεξάγει στρατιωτικές ασκήσεις, τις μεγαλύτερες στην ιστορία της χώρας, επικαλούμενος απειλές για τη δημόσια ασφάλεια.(''Bloomberg'') (''Stratis Times'')

;Επιστήμη
*Η Λίμνη Μιντ στην κομητεία Μοχάβε της Αριζόνα, που είναι η μεγαλύτερη υδατοδεξαμενή στις ΗΠΑ κατρακυλά στο κατώτερο επίπεδο στην ιστορία. Η υδατοδεξαμενή προμηθεύει με νερό τις πολιτείες Αριζόνα, Νεβάδα και Καλιφόρνια.(WFAA)

;Αθλητισμός
*Η Μάντσεστερ Γιουνάιτεντ κατακτά το Κύπελλο Αγγλίας για το 2016 επικρατώντας της ΦΚ Κρίσταλ Πάλας 2-1 στο στάδιο του Γουέμπλεϊ του Λονδίνου. (BBC)

## 22 Μαΐου
;Πόλεμος και επιθέσεις
*Σύμφωνα με το Συριακό Παρατηρητήριο για τα Ανθρώπινα Δικαιώματα, έχουν πεθάνει περισσότεροι από 60.000 άνθρωποι στις κυβερνητικές φυλακές της Συρίας στη διάρκεια του πεντάχρονου εμφυλίου πολέμου. (Reuters)

;Τέχνες και πολιτισμός
*Στη βρετανική ταινία *[[Εγώ, ο Ντάνιελ Μπλέικ]]*,σε σκηνοθεσία του Κεν Λόουτς, απονέμεται ο Χρυσός Φοίνικας στο Κινηματογραφικό Φεστιβάλ των Καννών. (''The Guardian'')
;Καταστροφές και δυστυχήματα
*Εκρήγνυται το ηφαίστειο Σιναμπούνγκ στην Ινδονησία, με αποτέλεσμα να σκοτωθούν 6 άτομα στη Σουμάτρα. (AFP μέσω ABC News Australia)

;Νόμος και έγκλημα
* Δύο άτομα σκοτώνονται και άλλα 11 τραυματίζονται σε επίθεση ενόπλου σε συναυλία στην πόλη Νέντσινγκ της Αυστρίας. (AP μέσω 9News)

;Πολιτική και εκλογές
*Αυστριακές προεδρικές εκλογές 2016
**Διεξάγεται ο δεύτερος γύρος των προεδρικών εκλογών στην Αυστρία ανάμεσα στον ακροδεξιό Νόρμπερτ Χόφερ και στον ανεξάρτητο Αλεξάντερ φαν ντερ Μπέλεν με τελικό νικητή τον δεύτερο. (USA Today), (BBC)
*Στις κάλπες για τις βουλευτικές εκλογές προσέρχονται οι ψηφοφόροι στο Βιετνάμ με μοναδικό νόμιμο το Κομμουνιστικό Κόμμα. (AP)
*Οι πολίτες στο Τατζικιστάν ψηφίζουν σε δημοψήφισμα για την αναθεώρηση του συντάγματος, με τον Ιμομάλι Ραχμόν να επιτρέπεται να διεκδικήσει και άλλη θητεία. Επίσης, η μείωση του ορίου ηλικίας για να είναι κάποιος υποψήφιος πρόεδρος να ορίζεται από τα 35 στα 30 χρόνια. (Radio Free Europe/Radio Liberty)
** Υπέρ της αναθεώρησης και κατάργησης των ορίων για την προεδρική θητεία. (TASS) , (ABC News)
* Κυπριακές βουλευτικές εκλογές 2016
** Ο Δημοκρατικός Συναγερμός κερδίζει τις βουλευτικές εκλογές στην Κύπρο. (Daily Sabah) (TASS) (EU Observer)

## 23 Μαΐου
;Πόλεμος και επιθέσεις
*Σύμφωνα με το Reuters γύρω στα 150 είναι οι νεκροί και τουλάχιστον 200 οι τραυματίες σε σειρά βομβιστικών επιθέσεων και επιθέσεων αυτοκτονίας στις συριακές πόλεις Τζαμπλέχ και Ταρτούς, με το ΙΚΙΛ να αναλαμβάνει την ευθύνη. (Al Jazeera) (USA Today) (Reuters)
* Στην Υεμένη, τουλάχιστον 41 νεοσύλλεκτοι στρατιώτες σκοτώνονται και άλλοι 60 τραυματίζονται σε βομβιστική επίθεση αυτοκτονίας που σημειώνεται στην Άντεν. Το ΙΚΙΛ ανέλαβε την ευθύνη. (Reuters)

;Καταστροφές και δυστυχήματα
*Σε ολονύκτια πυρκαγιά στους κοιτώνες του χριστιανικού σχολείου πρωτοβάθμιας εκπαίδευσης Πιτακιατουιτάγια στη βόρεια επαρχία Τσιανγκ Ράι της Ταϊλάνδης, πεθαίνουν 18 κορίτσια ηλικία 5 και 12 ετών. Τα υπόλοιπα 20 κορίτσια που κοιμούνται στον κοιτώνα διασώζονται, παρότι πέντε τραυματίζονται. (CNN)

;Διεθνείς σχέσεις
*Ο Αμερικανός πρόεδρος Μπαράκ Ομπάμα τερματίζει το εμπάργκο όπλων με το Βιετνάμ στη διάρκεια επίσκεψής του στη χώρα. (''Washington Post'') (''USA Today'')
*Παγκόσμια Ανθρωπιστική Σύνοδος Κορυφής
**Η πρώτη ανθρωπιστική σύνοδος κορυφής στον κόσμο ανοίγει τις εργασίες της στην Κωνσταντινούπολη.(AP μέσω ''Deseret News)  (Reuters) 

;Πολιτική και εκλογές
* Ο Μπιναλί Γιλντιρίμ διορίζεται πρωθυπουργός της Τουρκίας έπειτα από την παραίτηση του Αχμέτ Νταβούτογλου εν μέσω διαφωνιών με τον πρόεδρο Ρετζέπ Ταγίπ Ερντογάν. (ABC New), (BBC), (VOA)

;Επιστήμη
*Εκτοξεύεται επιτυχώς το πρώτο μη επανδρωμένο διαστημικό λεωφορείο της Ινδίας.(''NASA Spaceflight'')

## 24 Μαΐου
;Καταστροφές και δυστυχήματα
*Από την κατάρρευση ορυχείου στην πόλη Χπακάντ της Μιανμάρ σκοτώνονται 11 άτομα και αγνοούνται αρκετά άλλα. (AFP μέσω ''New Straits Times'')
*Πτήση 804 της EgyptAir
**Σύμφωνα με αναφορές ειδικών για ατυχήματα, η συντριβή του αεροσκάφους πιθανότατα προήλθε από έκρηξη. (''Daily Mail'')

;Διεθνείς σχέσεις
*Προσφυγική κρίση στην Ευρώπη:
**Οι ελληνικές αρχές ξεκινούν την επιχείρηση εκκαθάρισης του στρατοπέδου προσφύγων στην Ειδομένη στα σύνορα με την Πρώην Γιουγκοσλαβική Δημοκρατία της Μακεδονίας. (AP μέσω ABC News)

;Πολιτική και εκλογές
*Στο Ιράν πραγματοποιεί την πρώτη της συνεδρίαση η νέα Συνέλευση των Ειδικών, της οποίας πρόεδρος εκλέγεται ο Αχμάντ Τζανάτι. (Mehr)
*Ο Πρόεδρος της Τουρκίας Ρετζέπ Ταγίπ Ερντογάν εγκρίνει επίσημα τον συνεργάτη του Μπιναλί Γιλντιρίμ στο αξίωμα του πρωθυπουργού. (AP μέσω ABC News America)

## 25 Μαΐου
;Πόλεμος και επιθέσεις
*Οι Ταλιμπάν του Αφγανιστάν ανακοινώνουν ότι ο Χαϊμπατουλάχ Αχουτζαντά θα είναι ο νέος ηγέτης τους στη θέση του Αχτάρ Μανσούρ, ο οποίος σκοτώθηκε πρόσφατα σε επίθεση.(Al-Jazeera)

;Οικονομία
*Ελληνική κρίση χρέους
**Η Ευρωζώνη συμφωνεί σε νέο δάνειο ύψους 10,3 δισ. ευρώ για την Ελλάδα. (''The Guardian'')

;Διεθνείς σχέσεις
*Η Ουκρανή πιλότος και βουλευτής Νάντια Σεβτσένκο, η οποία κρατείται στη Ρωσία από το 2014, φτάνει στην πατρίδα της έπειτα από ανταλλαγή κρατουμένων με τη Ρωσία. (''Reuters'') 

## 26 Μαΐου
;Τέχνες και πολιτισμός
*Ανακοινώνεται από αρχαιολόγους η ανακάλυψη ενός τάφου ηλικίας 2.400 ετών και ο οποίος πιστεύεται ότι είναι του Αριστοτέλη, καθώς η τοποθεσία που βρέθηκε είναι σε λόφο στα Στάγιρα, γενέτειρα του φιλοσόφου. (UPI) (''The New York Times'')

;Δυστυχήματα και καταστροφές
*Τουλάχιστον 20 άτομα πνίγονται από τη βύθιση αλιευτικού σκάφους 35 ν.μ. βόρεια της πόλης Ζουγουάρα της Λιβύης στη νότια Μεσόγειο. (''The Guardian'')

;Νόμος και έγκλημα
*Ο Πρόεδρος της Ινδονησίας Τζόκο Γουιντόντο εκδίδει διάταγμα (Perppu) ορίζοντας για ποινή για το έγκλημα της σεξουαλικής κακοποίησης παιδιών τον ευνουχισμό με χημικά και ως ανώτατη ποινή τη θανατική ποινή. (UPI) (''Time'')

## 27 Μαΐου
;Διεθνείς σχέσις
*Διεξάγεται στην Ισεσίμα της Ιαπωνίας η 42η σύνοδος κορυφής των G7. (BBC)
**Έπειτα από την σύνοδο κορυφής, ο Μπαράκ Ομπάμα γίνεται ο πρώτος εν ενεργεία πρόεδρος των ΗΠΑ που επισκέπτεται την Χιροσίμα, τον τόπο της πρώτης χρήσης της ατομικής βόμβας από τις ΗΠΑ στη διάρκεια του Δευτέρου Παγκοσμίου Πολέμου. (CNN) (''The Washington Post'') (''The New York Times'')

;Νόμος και έγκλημα
*Ο τελευταίος στρατιωτικός πρόεδρος της Αργεντινής, Ρεϊνάλντο Μπινιόνε, καταδικάζεται σε φυλάκιση 20 ετών για τον ρόλο του στην βίαιη εξαφάνιση περισσότερων από 100 ατόμων στην Επιχείρηση Κόνδωρ. (AP) 

;Πολιτική και εκλογές
*Προεδρικές εκλογές στις Φιλιππίνες 2016
**Ο Ροντρίγκο Ντουτέρτε εκλέγεται επίσημα ως Πρόεδρος των Φιλιππίνων και η Λένι Ρομπρέντο ως Αντιπρόεδρος. (Al Jazeera)

## 28 Μαΐου
;Πόλεμος και επιθέσεις
*Η Τουρκία δηλώνει ότι το πυροβολικό της σε συνδυασμό με τα αμερικανικά αεροπορικά πλήγματα σκότωσαν περισσότερους από 104 μαχητές του ΙΚΙΛ έπειτα από την επίθεση με ρουκέτες από τη βόρεια Συρία, με απολογισμό αρκετούς νεκρούς στην τουρκική πόλη Κιλίς.
(AP μέσω ''The Olympian'') (''The New York Times'')

;Πολιτική και εκλογές
*Στο Ιράν την πρώτη του συνεδρίαση με τη νέα της σύνθεση πραγματοποιεί η Ισλαμική Συμβουλευτική Συνέλευση.(ibtimes) (PressTV)
*Ξεσπούν αντικυβερνητικές διαδηλώσεις σε όλη την Παπούα Νέα Γουινέα εναντίον του πρωθυπουργού Πίτερ Ο' Νιλ, καλώντας τον σε παραίτηση. (''Radio New Zealand'')

;Αθλητισμός
**ΟΥΕΦΑ Τσάμπιονς Λιγκ 2015-16
**Στο ποδόσφαιρο συλλόγων, η Ρεάλ Μαδρίτης νικά στο Μιλάνο με 5- 3 στα πέναλτι την Ατλέτικο Μαδρίτης στον τελικό του ΟΥΕΦΑ Τσάμπιονς Λιγκ, κατακτώντας για 11η φορά το τρόπαιο. (''The Guardian'') (Eurosport)

## 29 Μαΐου
;Πόλεμος και επιθέσεις
* Εμφύλιος πόλεμος στην Υεμένη
** Τουλάχιστον 69 άτομα σκοτώνονται και άλλα 25 τραυματίζονται σε συγκρούσεις ανάμεσα στους αντάρτες Χούδι και σε κυβερνητικές δυνάμεις πιστές στον πρόεδρο της Υεμένης. (''ABC News'') (''FOX News'') (''Daily Mail'')
;Καταστροφές και δυστυχήματα
*Από πυρκαγιά σε οίκο ευγηρίας κοντά στην ουκρανική πρωτεύουσα Κίεβο, πεθαίνουν τουλάχιστον 16 άνθρωποι. (''BBC'')
*Προσφυγική κρίση στην Ευρώπη
**Τα Ηνωμένα Έθνη εκφράζουν φόβους ότι περί τους 700 πρόσφυγες έχουν πνιγεί σε 3 ναυάγια στη Μεσόγειο τις τελευταίες ημέρες.(AP)

;Αθλητισμός
*Το Ράλι Indianapolis 500 για το 2016 κερδίζει ο νεαρός οδηγός Αλεξάντερ Ρόσι. Η διοργάνωση συμπλήρωσε φέτος έναν αιώνα. (''USA Today'') 

## 30 Μαΐου
;Πόλεμος και επιθέσεις
* Τουλάχιστον 24 άτομα σκοτώνονται σε σειρά επιθέσεων εντός και γύρω από τη Βαγδάτη. Την ευθύνη για τις επιθέσεις αναλαμβάνει το ΙΚΙΛ. (ABC News), (AP)

;Καταστροφές
*Από πλημμύρες στη Βάδη Βυρτεμβέργη της νοτιοδυτικής Γερμανίας πεθαίνουν τουλάχιστον 4 άτομα. (Sky News)

;Νόμος και έγκλημα
* Ο πρώην πρόεδρος του Τσαντ, Ισέν Αμπρ, καταδικάζεται σε ισόβια κάθειρξη, επειδή διέταξε τον βιασμό, τον βιασμό, τη σεξουαλική δουλεία και τη ληστεία σε βάρος εκατοντάδων ανθρώπων κατά τη διακυβέρνησή του από το 1982 ως το 1990. (BBC)

;Πολιτική και εκλογές
* Φιλιππινέζικες προεδρικές εκλογές 2016
** Το Κογκρέσο των Φιλιππίνων κηρύσσει τον Ροντρίγκο Ντουτέρτε και την Λένι Ρομπρέντο ως εκλεγμένο Πρόεδρο και Αντιπρόεδρο αντίστοιχα. (CNN Philippines) , (AP via ''The Olympian'')
* Ο Βασιλιάς της Ιορδανίας Αμπντάλα διαλύει το κοινοβούλιο και διορίζει νέο πρωθυπουργό τον Χανί αλ Μουλκί. (Business Standard) (Washington Post)

## 31 Μαΐου
;Πόλεμος και επιθέσεις
* Εμφύλιος πόλεμος στη Συρία
** Τουλάχιστον 23 άτομα σκοτώνονται σε ολονύκτιους αεροπορικούς βομβαρδισμούς στο Ιντλίμπ της Συρίας. (CNN) (BBC)
* Ύποπτοι Ταλιμπάν σκοτώνουν 9 και απάγουν 170 άτομα σε επίθεση με στόχο 3 λεωφορεία στην Κουντούζ του Αφγανιστάν. (Reuters)  (CNN)

;Καταστροφές και δυστυχήματα
* Τουλάχιστον 17 στρατιώτες πεθαίνουν από φωτιά σε αποθήκη πυρομαχικών στην πόλη Πουλγκάον της Ινδίας στη Μαχαράστρα. (''The New York Times'') (NDTV) (AFP via ABC News Australia)

;Πολιτική και εκλογές
*Ιρανικές βουλευτικές εκλογές 2016
**Ο Αλί Λαριτζανί επανεκλέγεται πρόεδρος του Ιρανικού Κοινοβουλίου για θητεία ενός έτους.(Yahoo! news)  (Xinhau net) (''The New York Times'')

 05